Babetta

Babettaoficiálne logo  babetta (hovorovo babetababeta. In: Slovník súčasného slovenského jazyka) bol moped vyvinutý a vyrábaný na Slovensku, v podniku Považské strojárne, v Považskej Bystrici. Neskôr sa výroba presunula do Kolárova, v rámci koncernu ZVL. Výroba prebiehala v rokoch 1970 – 1999, vo viacerých typoch a modifikáciách. 

Babetta bola pôvodne koncipovaná ako odľahčený moped, podobne ako moped Solex, populárny v 60. rokoch 20. storočia. Po skúškach prototypov sa rozhodlo pre klasické riešenie, s ležatým, vzduchom chladeným motorom uloženým v strede. Pred spustením výroby výrobca pomocou dotazníka overoval požiadavky budúcich zákazníkov, vrátane návrhu názvu pre nový moped. Pravdepodobnou inšpiráciou bola vtedy populárna francúzska herečka Brigitte Bardot s filmom Babeta ide do vojny (Babette s'en va-t-en guerre). Prvé mopedy Babetta 28 sa na trhu objavili v roku 1970 s veľkými 19 palcovými kolesami, jednoduchou a spoľahlivou technikou. Ako prvý moped na svete bol vybavený bezkontaktným elektronickým zapaľovaním Tranzimo, vyvinutým na Slovensku. Pri následnej modernizácii, typ 207, sa prešlo na menšie 16 palcové. Babetta 207 vyhrala v roku 1974 vo vtedajšom Západnom Nemecku prvú cenu za inovatívny prístup v medzinárodnej súťaži GUTE FORM. Ďalšími modelmi bol rad 210, minimokik 134 Stella a na konci produkcie typ 193 Sting. Mopedy Babetta boli úspešným exportným artiklom (v roku 1976 išlo 100% produkcie na export) a preto sa na zahraničných trhoch uvádzali pod nanúteným (pražská Jawa a monopolný Motokov) označením Jawa moped. Mopedy Babetta sa vyrábali do roku 1999.

náhľad|Babetta (typ 210 alebo 215)
náhľad|Motor Babetty 207.300
náhľad|Rýchlomer (tachometer) Babetty 210, 215 alebo 225

 Typy mopedov Babetta 

 Typ 28/228 (206) - vyrábaný bol v rokoch 19701972 a preslávil sa svojím elektronickým zapaľovaním Tranzimo – prvým elektronickým bezkontaktným zapaľovaním na svete, nainštalovaným v mopede. Dvojtaktný, ležatý motor 50 ccm používal 9 mm karburátor. Maximálny výkon motora bol 1,1 kW pri 4 500 ot/min., najvyššia rýchlosť h, odstredivá spojka, jednorýchlostná, priemerná spotreba paliva 1,8 l/, objem palivovej nádrže 3 l + 0,5 l rezerva a hmotnosť mopedu .
 Typ 207 – v roku 1972 nahradil typ 228. Nové 16 palcové kolesá, prvý model s pevným rámom, neskôr zadné odpruženie, postupne modernizovaný - tyristorové zapaľovanie, 12mm karburátor, iný typ rozbehovej spojky, nová predná vidlica s dlhými riadidlami, manžety prednej vidlice a i. Výkon 1,1 kW, 1,35 kW,  niektoré verzie až 1,75 kW (export) . Základné farebné vyhotovenia: žltá, oranžová, červená, modrá a tyrkysová. Exportné verzie mali zväčša bohatšiu výbavu (chrómovanie, el. klaksón...), metalizované farby a prispôsobené osvetlenie, prípadne karburátor Bing. Jednalo sa o spoľahlivý moped, ktorý bol úspešným exportným artiklom.
 Typ 206 MOFA – bol upravený typ 207, vyrábaný pre trhy s touto kategóriou  - znížený výkon a maximálna rýchlosť 25 km/h. Zaujímavá bola verzia pre NSR s klasickým zapaľovaním. Vyrábané boli viaceré verzie vyhotovenia mofa, ktoré boli odlíšené písmenom za číslicou 206. (napr. M 206 C) 

(pozn.: typom 206 býva laikmi nesprávne označovaná prvá verzia typu 207.000 s pevným rámom) 
Typ 207 Supreme – bol určený pre trh USA, s nádržou Puch Magnum, sedadlo Giuliari, páčky Domino, svetlomet CEV, rýchlosť 20/25/30 mph. Dodávaný v metalických farbách: zlatá, strieborná a modrá. 

VariantOd rokuOpis207.0001972neodpružené zadné koleso, tranzistorové zapaľovanie Tranzimo207.1001975zadné odpruženie, zapaľovanie Tranzimo, vidlica bez manžety prednej vidlice207.2001976nové tyristorové zapaľovanie207.3001978tyristorové zapaľovanie, nová predná vidlica s vyššími riadidlami, manžety prednej vidlice207.5001979iné kormidlo a ich uchytenie

Typ 210 – v roku 1983 nahradil model 207. Mal nový motor, vyšší výkon a dvojrýchlostnú automatickú prevodovku, vyrábali sa mnohé verzie výbavy (smerovky, liate kolesá, rôzne sedadlá, metalické farby, doplnky) jedno- a dvojrýchlostné, s max. rýchlosťou 25 km/h až 50 km/h .

VariantOpis210.000Pletené kolesá, zvonček alebo bzučiak, pred. vidlica s manžetami210.100Pletené kolesá, zvonček alebo bzučiak, pred. vidlica s pružinami210.121Pletené kolesá, bzučiak, DOMINO páčky, pred. vidlica s pružinami210.121 luxPletená kolesá, bzučiak, DOMINO páčky, hydraul. teleskopy, pred. vidlica s pružinami210.122 grand luxLiate kolesá, bzučiak, DOMINO páčky, hydraul. teleskopy, pred. vidlica s pružinami210.123 deLUXELiate kolesá, bzučiak, DOMINO páčky, hydraul. teleskopy, smerovky, pred. vidlica s pružinami

Typ 215 – bol odvodený od typu 210 s 1-stupňovou prevodovku. Typ 215 bol aj základ pre variantu mofa - znížený výkon 1kW, 25km/h.
Typ 225 (tzv. Mokick) – vybavený bol 2-stupňovou prevodovkou z typu 210, mal klasické stúpačky a štartovanie sa vykonávalo pomocou nožnej štartovacej páky na pravej strane motocykla.
Typ 226 – prototyp pre ázijské trhy, bol určený pre dve osoby s predĺženým sedlom, zadnými stupačkami, poloautomatickou 2-stupňovou prevodovkou (druhý prototyp automatickú 2-stupňovú), zvýšený výkon na 2kW, spevnený rám a zadné koleso s väčšou bubnovou brzdou. 

Typ 134 – Stella, minimokik, neskôr ako Babetta 134 Star, alebo s kapotážou pod označením Hooper.
Typ 192 – 210 Sport, následník 207 Supreme, toptank a dlhé sedlo .
Typ 161 – MX - detský motokrosový motocykel.
Typ 193 – Sting, s novým, atraktívnym dizajnom, nový rám (prototypy mali vzadu centrálne odpruženie) s hydraulickou prednou vidlicou, prepracovaný motor 210 / 225, neskôr aj motor Rizzato, až do ukončenia výroby v 1999.
Exportné modely - Lady, France, Duro , s kapotážou od firmy JAG
Prototypy – Minitta, Elstar, M224, M226, M230, Lambada, Falco, úžitková trojkolka s motorom 80 ccm...
Koncom 80. rokov pracovali v Kolárove aj na prototype malého motocykla s motorom Sachs 50ccm/80ccm.
Iné motocykle s motorom Babetta - Vosked Tina, Pipo 50. Riga Stella...

 Parametre motora Babetta 210 
DruhDvojtaktný, zážihový, jednovalcovýPoloha valcaVodorovnáPriemer valca (mm)39Zdvih (mm)41Objem valca (cm3)49Stupeň kompresie9,2Typ karburátoraJikov 2912 DCMax. výkon (kW)1,75Pri otáčkach5 000 ± 8%Max. krútiaci moment (N.m.)4Pri otáčkach4 250PalivoBenzín (min. okt. č. 90)MazanieOlej M2T 1:25 – 1:33Čistič vzduchuKovové pletivoChladenieVzduchom

 Pozri aj 
 Považské strojárne
 Manet

 Referencie 

 Iné projekty 

 Externé odkazy 
  Detailná história Babetty

 Zdroj 
 História výroby


Kategória:Motocykle Jawa